[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKA NAČELNICA**

KLASA : 100-01/25-01/02

URBROJ : 2176/07-03/1-25-1

Donji Kukuruzari, 15. svibnja 2025. godine

Na temelju mjera aktivne politike zapošljavanja – Javni rad iz nadležnosti Hrvatskog zavoda za zapošljavanje za 2025. godinu i članka 42. Statuta Općine Donji Kukuruzari („Službeni vjesnik“, broj 8/23) Općinska načelnica Općine Donji Kukuruzari, dana 15. svibnja 2025. godine objavljuje:

**O G L A S**

**za zasnivanje radnog odnosa**

**u javnim radovima na području Općine Donji Kukuruzari**

Broj traženih radnika/ca: 1

Naziv radnog mjesta: **STOLAR/STOLARICA**

Vrsta zaposlenja: Na određeno vrijeme u trajanju od 6 mjeseci; javni radovi

Radno vrijeme: Puno radno vrijeme

Razina obrazovanja: Završena osnovna škola, srednja škola 3 godine

Opis poslova:

* sudjelovanje u obnovi mlina – vodenice, popratne opreme (sjenica, roštilj, klupe, ograde) te u uređenju izvora pitke vode,
* popravci i učvršćivanje drvenih i  konstrukcija i nosećih stupova mlina i sjenice,
* popravci stolarije i drvenih zidova, krovova i podova,
* popravci i održavanje inventara vodenice i izletišta,
* tekuće održavanje vanjskih i unutarnjih dijelova objekta – bojanje, zaštita protiv štetočina i vanjskih utjecaja,
* bojanje, pranje i održavanje klupa, natpisa i ostalog inventara na općinskom terenu,
* sitni kućni popravci na području turističkih puteva i građevina u vlasništvu općine,
* održavanje okoliša i zelenih površina – košnja, krčenje, čišćenje smeća i nanesenih grana i lišća
* vođenje brige oko nabave materijala i izvještavanju o utrošenim resursima,
* pomoć u pripremi prostora za razne turističke aktivnosti i događanja (organizirane posjete i šetnje, sajmovi, ribolovna natjecanja, druženja, radionice),
* pomoć u pripremi sudionika i volontera općine za sudjelovanje u aktivnostima udruga drugih susjednih općina (Majur, Hrvatska Kostajnica, Hrvatska Dubica)

Kandidati su dužni priložiti sljedeću dokumentaciju:

- obrazac prijave (obrazac prijave se preuzima u prostorijama Općine Donji Kukuruzari),

- preslika osobne iskaznice,

- dokaz o stručnoj spremi – preslika svjedodžbe

- potvrda o nezaposlenosti i podatke o duljini prijave u evidenciji Hrvatskog zavoda za zapošljavanje,

Osobe koje se prijavljuju na natječaj dužne su dostaviti svoju prijavu putem pošte (preporučeno) ili osobno u roku od osam dana od dana objave natječaja na adresu:

**Općina Donji Kukuruzari**

**Don Ante Lizatovića 2, Donji Kukuruzari**

**44 430 Hrvatska Kostajnica**

s naznakom „**ZA OGLAS – JAVNI RADOVI**“

Nepravovremene i nepotpune prijave neće se razmatrati.

Natječaj će biti objavljen na web stranicama Hrvatskog zavoda za zapošljavanje i internetskoj stranici Općine Donji Kukuruzari – <https://www.donji-kukuruzari.hr/>

**OPĆINSKA NAČELNICA**

Lucija Matuzović